Държавен вестник, бр. 53, 2012 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  53
престъпното деяние би било невъзможно или 
силно затруднено. Не е нужно в молбата да се 
разкрива истинската самоличност на служителя.
(2) Операции под прикритие на територията 
на замолената страна се ограничават до единич­
ни временни операции. Подготовката на тези 
операции се осъществява в тясна координация 
между ангажираните служители на страните. 
Разполагането на разследващ под прикритие 
и изпълнението на действията, предприети от 
разследващия под прикритие, се ръководят от за­
молената страна. Замолената страна е отговорна 
за действията, предприети от разследващия под 
прикритие на молещата страна, и може по всяко 
време да изиска прекратяване на операцията.
(3) Разполагането на разследващи под при­
критие по силата на този член, условията, при 
които се извършва операцията, и условията за 
използване на резултатите зависят от законода­
телството на онази страна, на чиято територия 
е разположен разследващият под прикритие.
(4) Замолената страна оказва на разследващия 
под прикритие всяка необходима подкрепа под 
формата на персонал, включително присъствието 
на неговия надзорник, логистика и техническо 
оборудване, и предприема всички необходими 
мерки за защита на разследващия под прикри­
тие по време на операцията на своя територия.
(5) В случаи, когато поради особена спешност 
има голяма опасност от разкриване на самолич­
ността на разследващия под прикритие, разпо­
лагането му на територията на другата страна 
е допустимо без предварителното съгласие по 
реда на ал. 1. В тези случаи предпоставките за 
разполагането на разследващ под прикритие на 
територията на другата страна трябва да бъдат 
изпълнени. Дейностите на разследващия под 
прикритие трябва да са ограничени до нивото, 
което е абсолютно необходимо за поддържане 
на неговата/нейната легенда за прикритие или 
обезпечаване на неговата/нейната сигурност. 
Замолената страна се уведомява незабавно за 
разполагането и може по всяко време да изиска 
прекратяване на операцията.
(6) Алинеи от 1 до 4 се прилагат съответно 
в случаите, когато едната страна поиска разпо­
лагане на разследващ под прикритие от другата 
страна на своя територия. В тези случаи, освен 
ако не е договорено друго, молещата страна 
поема разходите за операцията.
(7) Страните предприемат всички необхо­
дими предпазни мерки, за да запазят в тайна 
самоличността на разследващия под прикритие 
и да гарантират неговата/нейната сигурност, 
дори и след приключване на разполагането.
Член 13
Съвместни екипи за провеждане на координи­
рани оперативно-издирвателни действия
(1) При необходимост компетентните ор­
гани на страните сформират съвместни екипи 
за провеждане на координирани оперативно-
издирвателни действия.
(2) Служителите на едната страна имат 
подпомагащи и консултативни функции с цел 
засилване на сътрудничеството при провеждане 
на действия на територията на другата стра­
на, без да упражняват независимо суверенни 
правомощия.
(3) Когато служители на изпращащата стра­
на действат на територията на другата страна, 
те имат право да носят униформите си и по­
мощни средства, освен ако страната, на чиято 
територия се осъществява дейността, не заяви, 
че това не е позволено или е допустимо само 
при определени условия.
(4) Употребата на служебно оръжие се поз­
волява само в случаи на самоотбрана.
(5) Координираните оперативно-издирва­
телни действия по алинея 1 се извършват при 
спазване на законодателството на страната, на 
чиято територия се извършват.
(6) Условията за извършване на координи­
раните оперативно-издирвателни действия по 
алинея 1 се договарят между компетентните 
органи на страните.
Г л а в а  І І І
ЗАЩИТА НА ИНФОРМАЦИЯТА И ЛИЧНИ­
ТЕ ДАННИ
Член 14
Класифицирана информация
Класифицирана информация съгласно това 
споразумение ще бъде обменяна в съответствие 
със споразумението между правителството на 
Република България и правителството на Ре­
публика Хърватия за взаимна защита и обмен 
на класифицирана информация, подписано на 
30 септември 2008 г. 
Член 15
Защита на личните данни
Страните и техните компетентни органи 
защитават данните, които са получили съ­
гласно това споразумение, в съответствие с 
националното си законодателство, условията, 
определени от изпращащия орган на страната, 
и следните принципи:
	 1.	 	 компетентният орган на молещата 
страна може да използва данните един­
ствено за целта и съгласно условията, 
определени от компетентния орган на 
замолената страна;
	 2.	 	 в случаи, когато е необходимо из­
ползването на данните, предоставени 
от изпращащия компетентен орган за 
други цели, това ще бъде възможно 
само след получаване на предварително 
разрешение от изпращащия орган;
	 3.	  	при изпращане на данни изпращащият 
орган в съответствие с вътрешните за­
кони и разпоредби на своята държава 
посочва времевите граници за съхра­
нение на данните, след изтичането на 
които получателят трябва да изтрие 
данните или да прецени дали те все 
още са необходими;